CELEX: 32020D1254
Language: el
Date: 2020-09-07 00:00:00
Title: Απόφαση (ΚΕΠΠΑ) 2020/1254 του Συμβουλίου της 7ης Σεπτεμβρίου 2020 που τροποποιεί την απόφαση 2012/392/ΚΕΠΠΑ για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger)

8.9.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 294/3
               
            
         ΑΠΟΦΑΣΗ (ΚΕΠΠΑ) 2020/1254 ΤΟΥ ΣΥΜΒΟΥΛΙΟΥ
         της 7ης Σεπτεμβρίου 2020
         που τροποποιεί την απόφαση 2012/392/ΚΕΠΠΑ για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 16 Ιουλίου 2012, το Συμβούλιο εξέδωσε την απόφαση 2012/392/ΚΕΠΠΑ (1) σχετικά με τη σύσταση αποστολής CSDP της Ευρωπαϊκής Ένωσης στο Νίγηρα για την υποστήριξη στην ανάπτυξη ικανοτήτων των φορέων ασφαλείας του Νίγηρα στην καταπολέμηση της τρομοκρατίας και του οργανωμένου εγκλήματος (EUCAP Sahel Niger).
                  
               
                     (2)
                  
                  
                     Στις 18 Σεπτεμβρίου 2018, το Συμβούλιο εξέδωσε την απόφαση (ΚΕΠΠΑ) 2018/1247 (2) η οποία παρατείνει τη διάρκεια της EUCAP Sahel Niger έως τις 30 Σεπτεμβρίου 2020.
                  
               
                     (3)
                  
                  
                     Στις 22 Μαΐου 2019, το Συμβούλιο εξέδωσε την απόφαση (ΚΕΠΠΑ) 2019/832 (3) η οποία υ προβλέπει ότι η EUCAP Sahel Niger συμβάλλει, με την επιφύλαξη της βασικής εντολής της στο Νίγηρα, στην περιφερειοποίηση της δράσης ΚΠΑΑ στο Σαχέλ.
                  
               
                     (4)
                  
                  
                     Στις 28 Μαΐου και στις 30 Ιουνίου 2020, η Επιτροπή Πολιτικής και Ασφάλειας συμφώνησε στο πλαίσιο της στρατηγικής επανεξέτασης της EUCAP Sahel Niger να παρατείνει την εν λόγω αποστολή έως τις 30 Σεπτεμβρίου 2022.
                  
               
                     (5)
                  
                  
                     Η απόφαση 2012/392/ΚΕΠΠΑ πρέπει να τροποποιηθεί αναλόγως.
                  
               
                     (6)
                  
                  
                     H EUCAP Sahel Niger θα διεξαχθεί μέσα σε συνθήκες που ενδέχεται να επιδεινωθούν και να παρεμποδίσουν την υλοποίηση των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης για την Ευρωπαϊκή Ένωση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2012/392/ΚΕΠΠΑ του Συμβουλίου τροποποιείται ως εξής:
            
                        1)
                     
                     
                        στο άρθρο 3, παράγραφος 1, τα στοιχεία γ) και δ) αντικαθίστανται από το ακόλουθο κείμενο:
                        
                                    «γ)
                                 
                                 
                                    προς στήριξη των στόχων της Ένωσης για τη μετανάστευση, ενισχύει τις ικανότητες των δυνάμεων ασφαλείας του Νίγηρα στη διαχείριση των συνόρων και στην καταπολέμηση της παράτυπης μετανάστευσης·
                                 
                              
                                    δ)
                                 
                                 
                                    διευκολύνει τον εθνικό, περιφερειακό και διεθνή συντονισμό κατά την καταπολέμηση της τρομοκρατίας, του οργανωμένου εγκλήματος και της παράτυπης μετανάστευσης, και τη διαχείριση των συνόρων.»,
                                 
                              
                  
                        2)
                     
                     
                        στο άρθρο 13, παράγραφος 1, προστίθεται το ακόλουθο εδάφιο:
                        «Το ποσό δημοσιονομικής αναφοράς που προορίζεται να καλύψει τις δαπάνες που συνδέονται με την EUCAP Sahel Niger για την περίοδο από την 1η Οκτωβρίου 2020 έως τις 30 Σεπτεμβρίου 2022 ανέρχεται σε 73 758 441,09 EUR.»,
                     
                  
                        3)
                     
                     
                        στο άρθρο 16, το δεύτερο εδάφιο αντικαθίσταται από το ακόλουθο κείμενο:
                        «Εφαρμόζεται έως τις 30 Σεπτεμβρίου 2022.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 7 Σεπτεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  Απόφαση 2012/392/ΚΕΠΠΑ του Συμβουλίου, της 16ης Ιουλίου 2012, για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger) (ΕΕ L 187 της 17.7.2012, σ. 48).
         
            (2)  Απόφαση (ΚΕΠΠΑ) 2018/1247 του Συμβουλίου, της 18ης Σεπτεμβρίου 2018, για την τροποποίηση της απόφασης 2012/392/ΚΕΠΠΑ για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger) (ΕΕ L 235 της 19.9.2018, σ. 7).
         
            (3)  Απόφαση (ΚΕΠΠΑ) 2019/832 του Συμβουλίου, της 22ας Μαΐου 2019, για την τροποποίηση της απόφασης 2012/392/ΚΕΠΠΑ για την Αποστολή ΚΠΑΑ της Ευρωπαϊκής Ένωσης στο Νίγηρα (EUCAP Sahel Niger) (ΕΕ L 137 της 23.5.2019, σ. 64).